গ্রিন লাইন (নাম্মা মেট্রো)
নাম্মা মেট্রোর গ্রিন লাইনটি ভারতের বেঙ্গালুরু শহরের জন্য গণ রেল পরিবহন ব্যবস্থার একটি অংশ। ২৪.২০ কিলোমিটার দীর্ঘ লাইনটি নাগাসান্দ্রাকে ইয়েলচানহলির সাথে সংযুক্ত করে। লাইনটি বেঙ্গালুরুর উত্তর, মধ্য ও দক্ষিণাঞ্চলকে সংযুক্ত করে। ২১ টি স্টেশন'সহ গ্রীন লাইনের বেশীর ভাগ অংশই উত্তোলিত পথে বা উড়ালপথে নির্মিত হয়েছে এবং ৩ টি ভূগর্ভস্থ স্টেশন রয়েছে এই লাইনে। ম্যাজেস্টিক স্টেশন বেগুনি লাইনের সাথে ইন্টারচেঞ্জ বা বিনিময় স্টেশন হিসাবে কাজ করে। দ্বিতীয় পর্যায়ের নির্মাণ কাজ শেষ হলে, এটি উত্তরের বিআইইসি থেকে দক্ষিণে অঞ্জনপুরা পর্যন্ত বিস্তৃত হবে, যার মোট দৈর্ঘ্য হবে ৪০.১০ কিমি (২৪.৯১৭ মাইল)। সুড়ঙ্গ তৈরির সময়ে কঠিন সমস্যার কারণে এই লাইনের প্রথম পর্যায়ের নির্মাণ কাজে সমাপ্তিতে কয়েকবার বিলম্ব হয়।